《扬州慢（初秋）》
宋代·吴元可

露叶犹青，岩药迟动，幽幽未似秋阴。似梅风带溽，吹度长林。记秋日、西廊共月，小屏轻扇，人语凉深。对清觞，醉笑醒颦，何似如今。

临高欲赋，甚年来、渐减狂心。为谁倚多才，难凭易感，早付销沈。解事张郎风致，鲈鱼好、归听吴音。又夜阑闻笛，故人忽到幽襟。

作者简介：吴元可，南宋末遗民词人，生卒事迹均不详。号山庭，禾川（今江西永新县）人。